Diari Oficial de la Generalitat Valenciana


Sumari del DOGV 5035, del 24-06-2005 (2005/6705)

Notificació de laude a l'empresa Kher Logístics, SL. Expedient número V-74/2004.
--------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6705


Organisme emissor
:   Conselleria d'Infraestructures i Transport

Tipus de document
:   Anunci

Notificació de laude a l'empresa Kher Logístics, SL. Expedient número V-74/2004. [2005/F6705]
  
Ramón Escrig Moreno, president de la Junta Arbitral de Transports de València, manifesta que d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Kher Logístics, SL, que s'ha dictat laude en l'expedient esmentat i atés que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:
  
«Laude
  
Tribunal. President: Ramón Escrig Moreno. Vocals: Aurora Costa Vicente, Ángel Grande Ballesteros, que justifica la seua absència, secretària-vocal suplent: Amparo Peris Catalá. Parts: reclamant: Transportes Juan José Alberola Satrústegui, representada per Juan José Alberola Satrústegui, reclamat: Kher Logístics, SL, que no compareix en l'acte de vista.
  
A València, el 27 d'abril de 2005, a les 11.10 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-74/2004 i es procedix a la realització de la vista oral respecte de la reclamació següent: reclamació impagament de ports.
  
Iniciada la vista oral pel president es procedix a comprovar la identitat de la part compareixent i la qualitat amb què intervé.
  
La citació a esta vista a la mercantil reclamada ha sigut realitzada, en primer lloc, per mitjà de la policia local de l'Ajuntament d'Agramunt (Lleida), que ha sigut infructuosa, la notificació ha sigut exposada en el tauler d'anuncis de l'ajuntament, aspecte que ha certificat el seu secretari general, des del 10 de març fins al 30 de març de 2005 ambdós inclusivament. La citació ha sigut realitzada a través de l'Ajuntament d'Agramunt (Lleida), per ser este l'últim domicili social conegut.
  
Basa la seua reclamació en els següents
  
Antecedents de fet
  
Primer. Com a conseqüència de les relacions comercials que hi ha entre les parts es va realitzar un transport tal com queda indicat en la factura adjunta a la reclamació que consta en l'expedient.
  
La reclamació del deute ha sigut reiteradament realitzada sense que fins al moment haja sigut feta efectiva motiu pel qual s'interposa esta reclamació.
  
Sol·licita que amb el reconeixement previ del seu dret es condemne la reclamada al pagament dels ports realitzats, l'import dels quals ascendix a la quantitat de 1.774,80 euros.
  
S'apliquen els següents
  
Fonaments jurídics
  
I. La competència territorial de la Junta, de la qual no s'al·lega res, la determinen els articles 6 i 7.2 del Reglament de la LOTT (RD 1.211/1990).
  
II. Per tractar-se d'un transport internacional la normativa aplicable i complementària a la LOTT i el seu reglament, al Codi de Comerç i altres normes complementàries i de general aplicació, és el Conveni de 19 de maig de 1956 a què es va adherir Espanya per Instrument del 12 de setembre de 1973 (Ministeri d'Assumptes Exteriors, BOE de 7 de maig de 1974 núm. 109), Contracte de Transport Internacional de Mercaderies per Carretera (CMR), modificat pel Protocol de 05.07.1978 a què es va adherir Espanya per Instrument de 23.09.1982 (Direcció de l'Estat) publicat en el BOE de 18.12.1982 núm. 203, que establix per a qüestions de competència el que s'ha regulat en l'article 31.1 a).
  
III. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: «Es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.» No consta en l'expedient que s'haja fet cap manifestació en el sentit preceptuat.
  
IV. Dels fets relatats i la documentació aportada es deduïx que efectivament el transport de les mercaderies que s'indiquen en la demanda va ser realitzat a bon fi, la qual cosa reconeix un dret de cobrament de la present reclamació a favor de la reclamant, fet que d'altra banda no ha sigut contravingut per la reclamada. L'Orde de 25 d'abril de 1997, del Ministeri de Foment, per la qual s'establixen les condicions generals de contractació dels transports de mercaderies per carretera, regula en l'annex B (respecte dels contractes de transport de càrrega fraccionada) l'obligació del pagament del preu del transport, la seua exigibilitat i modalitats, condicions d'altra banda conformes amb l'article 374 del Codi de Comerç i concordants. D'acord amb les condicions anteriors, atés que ha quedat acreditada la prestació dels servicis de transport de la present controvèrsia, i d'acord amb l'article 217.3 de la Llei 1/2000, de 7 de gener, d'Enjudiciament Civil, ja que no ha acreditat la part reclamada el pagament del que deu, procedix estimar la reclamació plantejada per la representació de l'entitat demandant.
  
V. Donada l'absència del vocal representant d'Empreses Carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1.211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».
  
VI. De les manifestacions realitzades en vista per la reclamant i les proves documentals aportades, s'establix la certesa de l'execució del transport tal com ha quedat exposat.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:
  
Estimar la demanda interposada per Transportes Juan José Alberola Satrústegui representada per Juan José Alberola Satrústegui contra Kher Logística, SL, ja que dels fets relatats, documents probatoris i declaracions efectuades s'establix que, realitzats els distints transports, han de ser abonats per la totalitat de l'import reclamat.
  
Per tot això, Kher Logística, SL, haurà de pagar a Transportes Juan José Alberola Satrústegui la quantitat total de mil set-cents setanta-quatre euros amb huitanta cèntims (1.774,80 euros).
  
Este laude serà executiu si no es complix, dins del termini de 20 dies comptadors a partir de l'endemà a la recepció d'este.
  
Contra esta resolució, cap únicament recurs d'anul·lació davant de l'Audiència Provincial, que haurà de presentar-se dins dels 10 dies següents al de la notificació del laude, o d'aclariment, dins dels cinc dies següents al de la notificació d'este.
  
Contra el laude arbitral ferm només cap recurs de revisió, d'acord amb el que establix la legislació processal per a les sentències processals fermes».
  
Els terminis esmentats de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.